" 302 
Æggets Fødsel hos Leptodora)'. Gangen viste sig at være 
den, at hele Rækken af samtidigt modnede Æg sætter sig i 
Bevægelse paa een Gang, idet det ene følger umiddelbart 
efter det andet. De synes at bane sig Vei forbi den foran 
i Ovariet liggende Hob af Æggespirer, hvilket jeg ikke med 
Tydelighed har seet hos Leptodora, men flere Gange har 
iagttaget hos andre Cladocera. Ved Udtrædelsen gjennem 
Oviductens snevre, ydre Aabning gjør Ægget mere Indtryk 
ef en simpel Strøm af Oliekugler end af et organisk sammen- 
hørende Hele; Ovarieindholdet dannede vel først en samlet 
Masse, men opløstes i Vandet paa Objectglasset, allerede 
inden et helt Æg var født; først da det næste Æg var trængt 
frem til Aabningen, holdt Massen sig atter nogen Tid samlet. 
Ved Æggenes Opløsning saaes ikke mindste Spor til nogen 
Blommehinde, og det er sandsynligt, at det peripheriske Lag 
af Blommekugler i den seige Vædske, der utvivlsomt har 
omgivet Æggene. er blevet sprængt ved den abnorme Fødsel. 
Paa Grund af Leptodoras Sjeldenhed om Efteraaret, er 
det kun lykkedes mig at træffe ganske faa Individer med 
Vinteræg, og jeg har derfor ikke kunnet foretage nogen 
sammenhængende Undersøgelse af disse. Imidlertid antager 
jeg dog, at jeg har seet det, hvori de ere forskjellige fra 
Sommeræggene. De ere mindre, og hvert Ovarium indeslutter 
et større Antal [indtil 16]; men deres Oprindelse og Udvikling 
synes at være aldeles den samme som Sommeræggenes, og 
Ovariekamrene indeholde de samme fire Celler, ordnede paa 
samme Maade [Fig. 1]. En vigtigere Forskjel end mellem 
disse to Slags Æg sees i de Ovarier, i hvilke de udvikle sig. 
Medens nemlig Sommeræggenes Ovarium har meget tynd- 
hindede Vægge, ere disse i de Ovarier, der indeholde Vinteræg, 
langt tykkere og mere consistente; nogen egentlig Cellestructur 
har jeg ikke opdaget i dem, men de synes at have en temme- 
lig compliceret Bygning. Det forekommer mig. rimeligt at 
sætte denne Eiendommelighed ved Ovariet i Forbindelse med 
Oprindelsen til den tykke glasklare Kapsel, der omgiver 
)) Danm. Cladoc. p. 78. 
